زیاتر وتگه: جاران فه‌رمانگه‌گان ماف ده‌سوه‌سه‌ركردن سه‌رپێچیكه‌ره‌یل له‌ یاسا داشتن و سزای توند سه‌پانیانه‌ مليان، وه‌لێ له‌ شوون ئه‌وه‌گ له‌ێ دویاخره‌ چه‌ن یاساێگ تازه‌ ده‌رچی ، ئه‌و ده‌سه‌ڵاته‌ له‌ فه‌رمانگه‌گان سه‌نریاوه‌ و وه‌ی خاتره‌ كه‌س نیه‌توێه‌نی نوای سه‌رپیچیكه‌ره‌یل بگرێ.
جه‌خت كردگه‌ وتگه‌ : ئه‌گه‌ر باس ده‌س درێژی كه‌ره‌یل بكه‌یم ، توێه‌نیم بوێشیم ئه‌وانه‌ هه‌ژار یا كه‌م ده‌رامه‌ت نین ، به‌ڵكم مه‌ردمان ده‌وڵه‌مه‌ن و زوردار و ناودارن له‌ ناوچه‌گانیان یا پێشمه‌رگه‌ و كه‌سایه‌تی سیاسین و ئداره‌ مه‌حه‌لیه‌گان ده‌سه‌ڵات سزا داینیان نه‌ێرن و بایه‌د ده‌زگا حكومیه‌گان سزایان بیه‌ن.
ئاماده‌یی حكومه‌ت ئه‌ڕا هاوكاری كردن وه‌ل په‌رله‌مان ئه‌ڕا چاره‌سه‌ر كردن ئه‌و گرفته‌ نیشاندا وت: ئیمه‌ ئاماده‌یم هاوكاریدان بكه‌یم له‌ چاره‌سه‌ر كردن كیشه‌گه‌ ، وه‌لێ هه‌ر وه‌و جوره‌گ وتم نیاز وه‌ چاره‌سه‌ره‌یل گونجیاگ و دادپه‌روه‌رانه‌ و یاسایی دێرێ.
جیگر سه‌روك حكومه‌ت هه‌ریم ئاماژه‌ وه‌یه‌یش كردگه‌ ك به‌عزی ده‌س دریژیه‌یل نیه‌تويه‌نیم چاره‌سه‌ریان بكه‌یم ، له‌وه‌ر ئه‌وه‌گ ئاوایه‌یل و گه‌ڕه‌كه‌یل گه‌ورا یا كوشك و ماڵه‌یل گه‌ورا له‌تیان دروس كریاگه‌ و ته‌ئكید كردگه‌ ك وه‌بێ هاوكاری گشت لايه‌نه‌یل كیشه‌گه‌ چاره‌سه‌ر نیه‌كریه‌ێ.
